**D i s p o z i ț i a**

**nr. 77 din 24 februarie 2021**

**privind** **detașarea domnului SALANȚĂ CLAUDIU-DANIEL**

**pe funcția publică vacantă de arhitect șef din cadrul**

**aparatului de specialitate al Primarului Municipiului Câmpia Turzii**

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 6775/23.02.2021 prin care se supune aprobării detaşarea domnului SALANȚĂ CLAUDIU-DANIEL pe funcția publică vacantă de arhitect șef din cadrul aparatului de specialitate al Primarului Municipiului Câmpia Turzii, în data de 26.02.2021;

Având în vedere:

* Adresa Primăriei Municipiului Câmpia Turzii nr. 4317 din data de 15.02.2021 înregistrată la Consiliul Județean Cluj cu nr. 5745 din 15.02.2021 și acordul Președintelui Consiliului Județean Cluj;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) şi alin. (2) lit. b), art. 367, art. 505 și art. 524 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 47 alin. (1) din Legea nr. 53/2003 Codul muncii, republicată, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art.1.** Domnul SALANȚĂ CLAUDIU-DANIEL având funcţia publică specifică de conducere de arhitect șef, gradul II în cadrul aparatului de specialitate al Consiliului Județean Cluj se detaşează în data de 26.02.2021 pe funcţia publică specifică de conducere vacantă de arhitect șef, gradul I în cadrul aparatului de specialitate al Primarului Municipiului Câmpia Turzii.

**Art. 2. (1)** Pe perioada detașării domnul Salanță Claudiu-Daniel își păstrează funcția și salariul.

**(2)** Drepturile cuvenite domnului Salanță Claudiu-Daniel, pe perioada detașării, se acordă de către angajatorul la care s-a dispus detașarea și nu pot depăși indemnizația vicepreședintelui consiliului județean în sumă de \_\_\_\_\_\_ lei.

**Art. 3.** Termen pentru predarea lucrărilor 25.02.2021.

**Art.4. (1**)Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea contenciosului administrativ nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 6. (1)** Prezenta dispoziţie se comunică prin e-mail Direcţiei Generale Buget-Finanţe, Resurse Umane, Primarului Municipiului Câmpia Turzii şi Prefectului Judeţului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin e-mail domnului Salanță Claudiu-Daniel prezenta dispoziție.

**CONTRASEMNEAZĂ:**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**